EELNÕU 2018/59

								KOMISJONID:

eelarve- ja arengu-		
haridus-	X	
kultuuri- 	JK	
majandus-		
revisjoni-		
sotsiaal- 		

VILJANDI LINNAVOLIKOGU

MÄÄRUS

22. veebruar 2018   nr

Viljandi Linnavolikogu 29.05.2014 määruse nr 14
„Viljandi linna huvikoolide õppetasu maksmise ja
õppetasu soodustuse andmise kord“ muutmine

Määrus kehtestatakse kohaliku omavalitsuse korralduse seaduse § 6 lõike 3 punkti 2, § 22 lõike 1 punkti 5, Eesti Vabariigi põhiseaduse § 28 ja huvikooli seaduse § 23 lõike 1 alusel.

§ 1. Lisada Viljandi Linnavolikogu 29.05.2014 määruse nr 14 „Viljandi linna huvikoolide õppetasu maksmise ja õppetasu soodustuse andmise kord“ §-i 2 lõige 5 ja sõnastada see järgmiselt: „Käesoleva korra § 4 lõike 3 mõistes käsitletakse huvikoolina lisaks erahuvikoole, millel on koolitusluba ning mille õppurite andmed on kantud Eesti Hariduse Infosüsteemi (EHIS).“

§ 2. Lisada Viljandi Linnavolikogu 29.05.2014 määruse nr 14 „Viljandi linna huvikoolide õppetasu maksmise ja õppetasu soodustuse andmise kord“ §-i 5 lõige 3 ja sõnastada see järgmiselt: „Käesoleva korra § 2 lõige 5 kehtib tagasiulatuvalt alates 01.01.2018 kuni 31.12.2018“

§ 4. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Vilja Volmer-Martinson
Esitatud: 
Esitaja: Viljandi Linnavalitsus			Ettekandja: Janika Gedvil
Lk arv: 6
Hääletamine: koosseisu häälteenamus

Seletuskiri
Viljandi Linnavolikogu 29.05.2014 määruse nr 14
„Viljandi linna huvikoolide õppetasu maksmise ja õppetasu soodustuse andmise kord“ muutmine

Eelnõu eesmärk on laiendada seni munitsipaalhuvikoolidele kehtestatud 100% õppetasu soodustust üheks aastaks erahuvikoolidele. Tegevus on suunatud huvihariduse mitmekesisuse ja kättesaadavuse suurendamiseks ning on välja toodud ühe tegevusena huvitegevuse ja -hariduse riikliku lisarahastuse tegevuskavas, mis on kooskõlastatud Haridus- ja Teadusministeeriumi ja Eesti Noorsootöö Keskusega esitatud augustis 2017. 
Riigikogu võttis 12. aprillil 2017 vastu „Noorsootöö seaduse, erakooliseaduse ja huvikooli seaduse muutmise seaduse“. Erinevate muudatuste tulemusena kinnitati põhimõtted ja tingimused kohalikele omavalitsustele antava täiendava toetuse saamise kohta. Tegevusi ja toetuse andmist kureerib Eesti Noorsootöö Keskus, mille veebilehel https://www.entk.ee/noorte-huvitegevuse-toetus-omavalitsustele saab antavate tingimuste ja korraga lähemalt tutvuda. Täiendava toetuse programm kestab hetkel teadaolevate õigusaktide baasil kuni 31.12.2018. Sellest tulenevalt on ka eelnõu muutmisega sätestatud tähtajaks 01.01.2018-31.12.2018.

Eelnõu koostamist reguleerivad järgmised õiguslikud alused.
Kohaliku omavalitsuse korralduse seadus
§ 6. Omavalitsusüksuse ülesanded ja pädevus
(3) Lisaks käesoleva paragrahvi 1.-2. lõikes sätestatud ülesannetele otsustab ja korraldab omavalitsusüksus neid kohaliku elu küsimusi:
2) mis ei ole seaduse antud kellegi teise otsustada ja korraldada.
§ 22. Volikogu pädevus
(1) Volikogu ainupädevusse kuulub järgmiste küsimuste otsustamine:
5) toetuste andmise ja valla või linna eelarvest finantseeritavate teenuste osutamise korra kehtestamine.

Eesti Vabariigi põhiseadus
§ 28 Igaühel on õigus tervise kaitsele.
Eesti kodanikul on õigus riigi abile vanaduse, töövõimetuse, toitjakaotuse ja puuduse korral. Abi liigid, ulatuse ning saamise tingimused ja korra sätestab seadus. Kui seadus ei sätesta teisiti, siis on see õigus võrdselt Eesti kodanikuga ka Eestis viibival välisriigi kodanikul ja kodakondsuseta isikul.
Riik soodustab vabatahtlikku ja omavalitsuse hoolekannet.
Lasterikkad pered ja puuetega inimesed on riigi ja kohalike omavalitsuste erilise hoole all.

Huvikooli seadus
§ 23 Haldusjärelevalve teostamine
(1) Haldusjärelevalvet huvikooli õppe- ja kasvatustegevuse üle teostab Haridus- ja Teadusministeerium. 

Määruse muutmise aluseks on vastavalt programmi kureeriva Eesti Noorsootöö Keskusele esitatud huvitegevuse- ja hariduse sihtraha kasutamise tegevuskavale laiendada 100% huvikooli õppetasu soodustust lisaks Viljandi linna munitsipaalkoolides õppivatele õppuritele ka erahuvikoolides õppivatele õppuritele.

Hetkel kehtib 100% õppetasu soodustus Viljandi linna munitsipaalhuvikooli õppurile, kes vastab vähemalt ühele järgmistest tingimustest:
 1) on perest, mille netosissetulek ühe pereliikme kohta on väiksem kui 75% kehtivast töötasu alammäärast kuus;
 2) on toimetulekutoetust saavast perest, toimetulekutoetuse saamisele järgneval kuul;
 3) on perest, kus huvikoolis õpib 3 õppurit;
 4) on perest, kus kasvab 4 või enam alla 19-aastast last.

Lisatingimused, mis kehtivad hetkel kõigile taotlejatele, jäävad kehtima ka erahuvikooli õppuritele. Need on järgmised:
§ 4 (4) Õppetasu maksmise soodustust on õigus taotleda vanemal, kelle elukoha aadress on Eesti rahvastikuregistri andmetel Viljandi linn ning tema elukoha aadress ühtib lapse elukoha aadressiga.
§ 4 (5) Nimetatud õppuri vanem võib taotleda õppetasu maksmise soodustust ühe huvikooli ringi kohta. See tähendab, et soodustust võib küsida igale lapsele ühe ringi kohta.

2017. aastal toetati kehtiva korra alusel Viljandi munitsipaalhuvikoolides käivaid õppureid kokku 10900 euro ulatuses.

Lapsevanem esitab taotluse kaks korda aastas. 15. jaanuariks perioodi jaanuar – mai 2018 eest ning 15. oktoobriks perioodi september – detsember eest. Viljandi linna munitsipaalhuvikoolide õppurite õppetasu vabastuse summa kantakse kaks korda aastas vastavale huvikoolile. Erahuvikoolide õppurite vabastus kantakse taotluse esitanud lapsevanemate arvele kuludokumentide alusel iga kuu alguses vastavalt EHIS-e (Eesti Hariduse Infosüsteem) andmetele. 

31. jaanuari seisuga õpib EHIS-e Viljandi linna lapsi erahuvikoolides:

Huvikool	Laste arv	
Viljandi Jalgpallikool Tulevik	221	
Ott Ahoneni tennisekool	69	
Maarja Kukumägi Moe- ja Tantsukool	25	
Tartu Iluuisutamiskool (Viljandi rühmad)	20	
MyFitness Sport (Haabersti)	16	
Viljandi Vene Kultuuri Sõprade Ühingu Pühapäevakool	8	
JJ-Street Tantsukool (Viljandi rühmad)	7	
Peeter Sirge Fotokool (Tallinn)	3	
Tartu Ujumiskool	3	
Tartu Ülikooli Akadeemilise Spordiklubi Spordikool	3	
Türi Spordikool	3	
Elva Muusikakool	2	
Haritlase keelekool (Tallinn)	2	
Helios Võru Jalgpallikool	2	
Suure-Jaani Gümnaasium (HUV)	2	
Tartu võimlemisklubi „ Rütmika" Võimlemiskool	2	
Armeenia Pühapäevakool MAŠTOTS (Tartu)	1	
A&J Lutsari Judokool (Tallinn)	1	
Audentese Spordikool (Tallinn)	1	
Carolina tantsustuudio (Tallinn)	1	
DO Judokool (Tartu)	1	
Elva Kergejõustikukool	1	
Elva Tennisekool	1	
Esteetika- ja tantsukool (Rakvere)	1	
FC HELIOSE jalgpallikool (Tartu)	1	
Gustav Adolfi Koolituskeskus (Tallinn)	1	
Jalgpallikool pisikesed pallurid (Pärnu)	1	
Keila Swimclubi Indrek Sei Ujumiskool	1	
Meero Muusik (Tallinn)	1	
Muusikakoja Huvikool (Tartu)	1	
MyDance Tantsuklubi (Laagri)	1	
Nõmme Spordiklubi Spordikool (Tallinn)	1	
Paide Võimlemiskool	1	
Päri Spordihoone (Viljandi vald)	1	
Pärnu Spordiselts Kalev Spordikool	1	
Spordi ja Kultuurikool Humanitas (Pärnu	1	
Tantsukool Tango (Tartu)	1	
Tarvastu Muusika- ja Kunstikool	1	
TONI JUDOKOOL (Tallinn)	1	
Tähtvere Tantsukeskus (Tartu)	1	

Eelpool toodud tabelis on tood statistilised andmed 31.01.2018 seisuga. Kui suur hulk vastab eelnõus sätestatud kriteeriumitele ja soovib või vajab erahuvikoolis osalemisel soodustust on hetkel teadmata. 

§ 2 on lisatud lõige 5, mis sätestab, et § 4 lõikes 3 väljatoodud 100% soodustus kehtib käesoleval aastal lisaks Viljandi linna munitsipaalhuvikoolides ka erahuvikoolides õppivatele õppuritele. See tähendab, et lapsevanem saab 2018. aastal esitada huvikooli õppetasust vabastamise avalduse ka juhul, kui tema lapsed õpivad erahuvikoolides. Kõik määruses esitatud tingimused avalduse esitamiseks (§ 4 lõige 3, lõige 4 ja lõige 5) kehtivad samamoodi edasi.

§ 5 uus lõige 3 sätestab, et punkt, mis laiendab 100% soodustuse andmist erahuvikoolides õppivatele õppuritele, kehtib ainult käesoleval aastal, kui seda saab rahastada riigi poolt antava sihtrahaga.

Täiendavaid rahalist kulu määruse muutmine linnale kaasa ei too, tegevus finantseeritakse huvitegevuse ja -hariduse riikliku sihtraha vahenditega.

Lisas 1 on toodud võimalik kehtestatava määruse terviktekst, kuhu käesoleva eelnõuga soovitud muudatused on märgitud erivärviga.

(allkirjastatud digitaalselt)
Vilja Volmer-Martinson
kultuuri- ja noorsootöö spetsialist

Lisa 1

Viljandi linna huvikoolide õppetasu maksmise ja õppetasu soodustuse andmise kord
Vastu võetud 29.05.2014 nr 14
Määrus kehtestatakse kohaliku omavalitsuse korralduse seaduse § 6 lõike 3 punkti 2, § 22 lõike 1 punkti 5, Eesti Vabariigi põhiseaduse § 28 ja huvikooli seaduse § 23 lõike 1 alusel.

§ 1.  Reguleerimisala
  Määrusega sätestatakse Viljandi linna munitsipaalhuvikoolis lapsevanema, eestkostja või hooldaja (edaspidi vanem) poolt makstava õppetasu maksmise ja soodustuse andmise kord.

§ 2.  Mõisted
 (1) Huvikoolina käsitletakse käesoleva korra mõistes Viljandi Huvikooli, Viljandi Kunstikooli, Viljandi Muusikakooli ja Viljandi Spordikooli.
 (2) Õppur käesoleva korra tähenduses on huvikooli nimekirja kantud õpilane.
 (3) Õppuri elukohana käesoleva korra tähenduses käsitletakse tema Eesti rahvastikuregistri järgset elukohta.
 (4) Õppetasu käesoleva korra tähenduses on huvikoolide õppekulude osaline katmine vanema poolt Viljandi Linnavalitsuse (edaspidi linnavalitsus) määratud suuruses.
 (5) Käesoleva korra § 4 lõike 3 mõistes käsitletakse huvikoolina lisaks erahuvikoole, millel on koolitusluba ning mille õppurite andmed on kantud Eesti Hariduse Infosüsteemi (EHIS).

§ 3.  Õppetasu maksmine
 (1) Vanem kinnitab õppetasu maksmise kohustust huvikooli sisseastumisavaldust allkirjastades.
 (2) Õppetasu makstakse vanema poolt linnavalitsuse väljastatud arve alusel arvel näidatud tähtajaks.
 (3) Õppuri mistahes põhjusel huvikoolist väljaarvamisel väljaarvamise hetkeks tasumata jäänud õppetasu nõutakse sisse õigusaktides sätestatud korras.

§ 4.  Õppetasu maksmise soodustus
 (1) Õppetasu soodustus 50% kehtib õppurile, kes on tervislikel põhjustel õppetööst puudunud rohkem kui 4 nädalat (28 kalendripäeva ja enam) ning see kinnitatakse huvikooli direktori käskkirjaga. Õppuri puuduma jäämisest tervislikel põhjustel on vanem kohustatud teavitama huvikooli kirjalikku taasesitamist võimaldavas vormis.
 (2) Õppetasu soodustus 100% kehtib Viljandi Spordikooli taotluse alusel Audentese Spordigümnaasiumi õppurile, kes on kantud Viljandi Spordikooli nimekirja.
 (3) Õppetasu soodustus 100% kehtib õppurile, kes vastab vähemalt ühele järgmistest tingimustest:
 1) on perest, mille netosissetulek ühe pereliikme kohta on väiksem kui 75% kehtivast töötasu alammäärast kuus;
 2) on toimetulekutoetust saavast perest, toimetulekutoetuse saamisele järgneval kuul;
 3) on perest, kus huvikoolis õpib 3 õppurit;
 4) on perest, kus kasvab 4 või enam alla 19-aastast last.
 (4) Käesoleva paragrahvi lõikes 3 kehtestatud õppetasu maksmise soodustust on õigus taotleda vanemal, kelle elukoha aadress on Eesti rahvastikuregistri andmetel Viljandi linn ning tema elukoha aadress ühtib lapse elukoha aadressiga.
 (5) Käesoleva paragrahvi lõike 3 punktides 1, 3 ja 4 nimetatud õppuri vanem võib taotleda õppetasu maksmise soodustust ühe huvikooli ringi kohta
 (6) Soodustuse taotlemise korra kehtestab Viljandi Linnavalitsus.

§ 5.  Rakendussätted
 (1) Tunnistada kehtetuks Viljandi Linnavolikogu 25.02.2010 määrus nr 26 „Viljandi linna huvikoolide õppetasu maksmise ja maksmisest vabastamise kord“.
 (2) Määrus jõustub kolmandal päeval pärast Riigi Teatajas avaldamist.
 (3) Käesoleva korra § 2 lõige 5 kehtib tagasiulatuvalt alates 01.01.2018 kuni 31.12.2018.

Randel Länts
Linnavolikogu esimees